Kan ons stem vir "geen van die bogenoemde"? | Netwerk24
Biddiens ontwrig toe burgemeester met pangas gedreig word
’n Biddiens in die raadsaal van die Dr. JS Moroka-plaaslike munisipaliteit in Mpumalanga het Donderdag vinnig in chaos ontaard toe mense met pangas ingestorm en die burgemeester se veiligheid bedreig het.
10 vas weens speserye onder vervalste handelsnaam
Polisie het in die Vaaldriehoek afgekom op ’n fabriek waar speserye ter waarde van duisende rande onder ’n vervalste handelsnaam verpak word.
7 mense in 48 uur vermoor in PE
Minstens sewe mense is binne twee dae in die Motherwell-polisiegebied in Port Elizabeth vermoor.
Rotsvaste Rocks-boulers stuit sterbelaaide Stars
’n Wonderlike boulvertoning op ’n stadige kolfblad op Bolandpark deur die Paarl Rocks het Vrydagaand die Jozi Stars segeloos in vanjaar se Mzansi-Superliga gehou.
Fransman bly voor; Christiaan 6 houe agter
Mike Lorenzo-Vera het Vrydag in Dubai in die tweede ronde van die DP-wêreldkampioenskap gewys sy skitterspel die vorige dag was geen vloekskoot nie, toe hy sy voorsprong in dié gholftoernooi na drie houe gerek het.
Hawies verras met groentjies vir toer
Soos verwag het Hawies Fourie, afrigter van die Cheetahas, verras met sy toergroep vir die laaste Pro14-wedstryd van die kalenderjaar volgende week in Swansea, Wallis.
S&P raak negatief oor SA gradering
Suid-Afrika se kredietgradering het Vrydagaand ’n dwarsklap gekry, maar dis dalk nie net slegte nuus nie.
Hoewel daar Vrydagaand laat nog geen nuus was oor die betaling van salarisse einde vandeesmaand aan personeel van die Suid-Afrikaanse Lugdiens (SAL) nie, is die week lange staking by die lugdiens verby.
Kry Showmax teen halfprys, maar daar’s ’n vangplek
Jy kan nou inteken op Showmax teen die helfte van die gewone prys, maar jy sal net op jou slimfoon na die programme kan kyk.
Die mites waarin ons glo
George Orwell het gesê die mites waarin ons glo, is geneig om waar te word. Rhynie Greeff kyk na hoe dit gebeur het dat mites soos dié oor William Webb Ellis ons gekoesterde waarheid geword het.
Seks, leuens en ’n spesery-koekie
Sy is nie ’n soet Afrikaner-meisie nie. Ook nie ’n koek of ’n tert nie. Sy is ’n spesery-koekie. Sy doen dinge op haar manier en dit is baie meer bevrydend as om die tipiese Afrikaner-vrou te wees, sê Erla-Mari Diedericks, skrywer van die boek Seks, leuens en die internet.
Net sorgsame gebruik keer taalverarming
Dis werklik indrukwekkend. Dit wat ’n mens van jou moedertaal weet. Hoe jy dinge wat jy waarneem, jou gewaarwordinge daaromtrent, tot in die fynste besonderhede in jou taal kan verwoord.
Kyk wie speel koningin in ‘The Crown’ se 5de, 6de reeks
Die Britse aktrise Imelda Staunton gaan die rol van koningin Elizabeth II vertolk in die vyfde en sesde reeks van die Netflix-drama The Crown.
Walliams verby £100 m. met sy aweregse kinderboeke
Die verkope van die gewilde Britse skrywer David Walliams, wat ook onder Afrikaanse kinders gewild is, het pas die £100 m-kerf verbygesteek.
FOTO'S: Mej. SA dra die land saam op haar rok
’n Kleurvolle golf van liefde omraam Zozibini Tunzi, Mej. Suid-Afrika 2019 se skraal lyf in haar spierwit katpak. Bokant haar glimlag straal ’n kroon wat die son verteenwoordig.
Kan ons stem vir "geen van die bogenoemde"?
Deur Tjaart van der Walt, Noordwes-Universiteit 15 Maart 2019 08:11
’n Demokrasie gaan in beginsel oor geleentheid en keuses. Die geleentheid om keuses te maak. Die vryheid om te kies. Maar is ons werklik vry om te kies as daar onbevredigende opsies aan ons gegee word?
Ek gaan nie stem nie, want daar is nie ’n “geen-van-bogenoemde”-opsie op die stembrief nie.
Ek gaan (soos talle ander Suid-Afrikaners) nie ’n moordkuil van my hart maak nie. Daar is eenvoudig nie ’n party wat aan my minimum vereistes voldoen nie.
Om vir ’n party te stem, beteken dat ek my vertroue volkome vestig in die party se ideologie, praktyke en werk.
Dit is ’n groot verbintenis om te maak – een wat ek beslis nie ligtelik opneem nie.
Ons moet ons wantroue te kenne kan gee
My oortuiging is dat daar op die stembrief vir ’n “geen-van-bogenoemde”-opsie voorsiening gemaak moet word. My motivering vir hierdie stelling? Dit moet moontlik wees om ons wantroue in politici te kan uitdruk.
Daar is ’n groot aantal Suid-Afrikaners wat werklik omgee en wat graag wil deelneem aan die demokrasie, maar wat eenvoudig nie onbekwame mense of gulsige geldwolwe met hul stem die mag wil gee nie. Ek is een van hulle.
Nadat die Suid-Afrikaanse regering en talle politieke partye ons keer op keer skaamteloos in die rug gesteek het, wil ek my misnoeë behoorlik aan hulle kommunikeer.
Ek glo dat dit roekeloos en onverantwoordelik is om leiers te bemagtig terwyl jy hulle terselfdertyd betwyfel.
Populisme en opportunisme het die middelpunt van talle partye se verkiesingsveldtogte geword. Die dood van Suid-Afrikaners en skoolkinders word gebruik om politieke propaganda te versprei.
Dit is vir my absoluut ondenkbaar om hierdie tipe leierskap te ondersteun met my stem.
Daar is min politieke leiers wat werklik Suid-Afrika as ’n geheel wil laat werk. Die meeste politieke partye dien net sekere groepe, en daarvoor kan ek ook nie staan nie. Om dit te ondersteun, sal sinneloos wees.
Om sekere groepe voorkeur te gee bo ander, gaan Suid-Afrika net dieper laat verdrink in die see van politieke onrus en konflik.
Wat verteenwoordig demokrasie?
Ons sogenaamde demokrasie verteenwoordig buitendien nie meer die landsburgers nie.
Die huidige regering het nie die daad by die woord gevoeg nie – beloftes gemaak en gebreek. Beloftes in tye van verkiesings is niks werd nie. Beloftes is die vervoermiddel na die parlement toe. Dis al.
Partye beloof hul trou aan sekere idees en fokuspunte in verkiesingstye, maar dit word vinnig vergeet sodra hulle in die gesagsposisies is.
Die dag as ek stem, sal ek seker wees dat ek vyf jaar lank met my keuse kan saamleef.
Die probleem is egter dat die partye hul mag gegee is gebaseer op daardie beloftes. Sodra die beloftes tot niet gaan, is die kiesers ontevrede omdat hul belange nie verteenwoordig word nie. Ek gaan nie dieselfde fout maak nie.
Die gedagte dat ’n land se regering ’n weerspieëling is van die meerderheid van sy landsburgers se idees en opinies, tref my die diepste.
Ek weier om aandadig te wees aan die huidige politieke misdrywe. Die enigste opsie wat ek sou kies, bestaan nie op die oomblik nie.
Tjaart van der Walt (21) studeer tans BA Regte aan die Noordwes-Universiteit.
Hierdie artikel is ‘n inskrywing vir Die Student se kompetisie oor die verkiesing. Lees die ander inskrywings hier.
Meer oor: Die Student | Studente | Verkiesingdiestudent | Verkiesing2019 | Mening
'Die regering verkrag ons land'
Ek is blind en ek gaan stem. Dan kan jy ook!
'Ek gaan stem, want ek glo nog in my land'